Neatmenu tavo veido

Neatmenu tavo veido – 1988 m. Lietuvos kino studijoje sukurtas meninis filmas jaunimui. Socialinė drama. Filmo trukmė – 82 min.

Kūrybinė grupė 
 Scenarijaus autorius – Leonidas Jacinevičius
 Režisierius statytojas – Raimundas Banionis
 Kompozitorius – Faustas Latėnas
 Operatorius statytojas – Jonas Tomaševičius
 Montažo režisierė – Vanda Survilienė
 Kostiumų dailininkė – Daiva Petrulytė
 Dailininkai statytojai – Giedrius Laurušas, Linas Rimkus.

Vaidina 
 Ina Rosenaitė – Leta
 Lukas Žilys – Saulius
 Dalia Melėnaitė – vyr.gydytoja
 Linas Paugis – auklėtojas Antanas
 Eleonora Koriznaitė – medicinos seselė
 mokytojai – Albinas Keleris, Aldona Janušauskaitė, Vytautas Grigolis
 Gabija Jaraminaitė-Ryškuvienė – Gintarė
 Audronė Marcinkevičiūtė – Janina
 Renatas Šajauka – Juozelis
 Gediminas Karka – sargas
 Eugenija Šulgaitė – Letos senelė
 taip pat Vilhelmas Vaičekauskas, G. Paulauskaitė, J. Tautkienė, A. Januškevičius, D. Aniulis, G. Čižikas, J. Jocytė, L. Pukevičiūtė, G. Ralytė, R. Rinkevičiūtė, I. Zabalujeva ir kiti.

Siužetas 
Jie susipažino vaikų širdies ligų sanatorijoje. Jai – 13 metų, jam – 14. Netikėtai ir liūdnai prasideda pirmosios meilės istorija. Bet tėvai ir pedagogai nutarė jiems padėti ir „apsaugoti“ nuo pavojingo ir abiem tariamai nereikalingo jausmo.

Festivaliai, apdovanojimai 
 1989 m. – Maskvos tarptautinio vaikų kino festivalio Gran-prix
 1990 m. – Žiuri prizas Tarptautiniame kino festivalyje Costa de Estoril.

Nuorodos 
 svetainė
 (rusų k.)

Neatmenu tavo veido
1988 filmai